Хејвен Колман

Хејвен Колман е американска активистка за клима и животна средина. Таа е ко-основач и ко-извршен директор на Американскиот младински климатски штрајк со младинските активисти Александрија Виласењор и Исра Хирси организација која е посветена на подигање на свеста и катализирање на промените во врска со климатската криза.

 Ран живот 
Хејвен Колман е родена во Денвер, Колорадо. Таа е ученичка во јавните училишта во Денвер.

 Активизам 
Колман првпат ја почувствувала привлечностата кон екологијата кога имала десет години, откако дознала дека нејзиното омилено животно, изумира поради уништувањето на шумите. Потоа направила значителни промени во животниот стил инспирирани од одржливото живеење. Нејзината обука во Проект за климатска реалност ја едуцирало дополнително.

Откако го видела смелиот еколошки активизам на Грета Тунберг и климатските штрајкови на младите во Европа, и таа била инспирирана да го стори истото. Така, од јануари 2019 година, на 13 години, почнала да протестира пред деловните објекти или владините згради, како што бил Капитолот на државата Колорадо. Секој петок таа штрајкувала барајќи политичка акција во врска со квалитетот на воздухот, затварање на фабриката за јаглен, обновливите извори на енергија итн. Била масовно малтретирана од врсниците во училиштето кои мислеле дека нејзиниот остар активизам е чуден.

Колман протестирала сама додека не можела да го воспоставила Американскиот младински климатски штрајк заедно со Исра Хирси и Александрија Виласењор. Оттогаш, климатски штрајкови се спроведени низ многу држави во САД. На 15 март се одржал меѓународен протест на младите со вклучени над 120 земји.

Колман станала позната откако разговарала со државниот сенатор Кори Гарднер за загадувачите на јаглеродот на јавен форум во градското собрание. Таа го замолила да преземат  акција и му понудила да организирал грасрут движење за да го олеснат процесот, но Гарднер ја одбил.

Како што била на насловните страници, таа го привлекла вниманието на Ал Гор, кој ја поканил Колман да зборува за кампањата 24 часа реалност организирана од Проектот за климатска реалност.

Колман моментално работи на Агенцијата Арид која била насочена кон забрзување на кампањите за еколошка и социјална правда.

 Наводи 

Категорија:Родени во 2006 година
Категорија:Американски природозаштитници